APSTIPRINĀTS

ar biedrības „Latvijas Basketbola Savienība”

Iepirkumu komisijas 10.03.2015. lēmumu Nr. 1

**Noteikumi pretendentiem**

**IT tīkla izbūve, interneta pieslēgšana un uzturēšana Eurobasket2015 vajadzībām**

**Nr. LBS 2015/1**

Iepirkums tiek veikts saskaņā ar Publisko iepirkumu likuma 82. pantu

1. **Pasūtītājs**

|  |  |
| --- | --- |
| Pasūtītāja nosaukums | **Biedrība „Latvijas Basketbola Savienība” (turpmāk arī - LBS)** |
| Adrese | Skanstes iela 54, Rīga, LV-1013. |
| Reģ.Nr. | 40008025619 |
| Kontaktpersona (jaut. par iepirkuma priekšmetu) | Mareks Žuks (t.26471727 it@latvia.eurobasket2015.org) |
| Kontaktpersona (jaut. par iepirkuma procedūru) | Linda Vēbere (t.20375478, linda.vebere@lbs.lv) |
| Mājas lapa | [www.lbs.lv](http://www.lbs.lv) |
| Iepirkuma noteikumu saņemšana: | Iepirkuma „IT tīkla izbūve, interneta pieslēgšana un uzturēšana Eurobasket2015 vajadzībām”, identifikācijas Nr. LBS 2015/1 (turpmāk – Iepirkums) noteikumus var:   * saņemt darba dienās no plkst. 9.00 līdz plkst. līdz 17.00 ar e-pasta starpniecību (e-pasts: [linda.vebere@lbs.lv](mailto:linda.vebere@lbs.lv)) vai pie Pasūtītāja, Rīgā, Skanstes iela 54, Rīgā. * lejupielādēt elektroniskā formā LBS mājas lapā [www.lbs.lv](http://www.lbs.lv) sadaļā LBS/Iepirkumi.   Lejupielādējot Iepirkuma noteikumus, Pretendents uzņemas atbildību sekot līdzi turpmākajām izmaiņām Iepirkuma noteikumos, kas tiek publicētas LBS mājas lapā pie Iepirkuma noteikumiem. |

1. **Iepirkuma priekšmets**

|  |  |
| --- | --- |
| Iepirkuma priekšmets | IT tīkla izbūve, interneta pieslēgšana un uzturēšana Eurobasket2015 vajadzībām |
| Iepirkuma identifikācijas numurs | LBS 2015/1 |
| NUTS kods | LV006 |
| CPV kods | 72710000-0 |
| Vērtēšanas kritērijs | viszemākā cena bez PVN. |
| Līguma darbības termiņš | No līguma abpusējas parakstīšanas (turpmāk – noslēgšanas) brīža līdz pilnīgai saistību izpildei vai līdz līguma summas pilnīgai iztērēšanai. |
| Paredzamā līgumcena | Līdz 30 000 EUR bez PVN |
| Tehniskās specifikācijas | Skatīt pielikumu Nr.1 |

1. **Termiņi**

|  |  |
| --- | --- |
| 3.1. Izsludināšanas datums | 11.03.2015. |
| 3.2. Piedāvājumu iesniegšana | Līdz 30.03.2015, plkst. 12.00 |
| 3.3. Piedāvājumu atvēršanas sanāksme | 30.03.2015. plkst. 12.01 |

1. **Pretendentam izvirzītās prasības:**

|  |  |
| --- | --- |
| Pretendentam izvirzītās prasības: | 4.1. Pretendents ir reģistrēts normatīvajos aktos noteiktajā kārtībā;  4.2. Attiecībā uz Pretendentu nepastāv šādi nosacījumi:  4.2.1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta Pretendenta saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam Pretendents būs likvidēts;  4.2.2. Pretendentam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), ir nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz 150 euro.  4.3. Ja Pretendents ir piegādātāju apvienība vai piesaista apakšuzņēmējus, tas norāda visus paredzamos apakšuzņēmējus un norāda apakšuzņēmējiem izpildei nododamās līguma daļas un to apjomu (%). Katram dalībniekam no piegādātāju apvienības vai apakšuzņēmējam atsevišķi ir jāatbilst Iepirkuma noteikumu 4.1. un 4.2.punktos noteiktajām prasībām.  4.4. Pretendentam ir pieredze IT infrastruktūras izbūvē sporta vai brīvā laika pavadīšanas centros, pievienojot Pretendenta sagatavotu informāciju, kas apliecina, ka Pretendents pēdējo 5 (piecu) gadu laikā ir izbūvējis IT infrastruktūru vismaz 1 (vienā) projektā vismaz EUR 10 000 bez PVN apmērā, norādot: 1) īsu pakalpojuma aprakstu, 2) pakalpojuma summu, 3) pakalpojuma sniegšanas laiku, 4) pakalpojuma saņēmēju, 5) pakalpojuma saņēmēja kontaktpersonu ar kontaktinformāciju.  4.5. Pretendentam ir pieredze līdzvērtīgu pakalpojuma nodrošināšanā liela mēroga starptautisku sporta vai brīvā laika pavadīšanas pasākumu laikā Latvijā. Pieredze tiek apliecināta, attiecīgajam Pretendentam, pievienojot vismaz divas atsauksmes (kopijas). |

1. **Pretendentam izvirzītās prasības piedāvājuma iesniegšanai un noformēšanai**

|  |  |
| --- | --- |
| 5.1.  Piedāvājuma iesniegšanas vieta un termiņš: | Piedāvājums iesniedzams aizlīmētā un aizzīmogotā aploksnē, iesniedzot ne vēlāk kā **līdz 2015.gada 30.martam plkst. 12:00** biedrības „Latvijas Basketbola Savienība” administrācijas ēkas birojā, 2.stāvā, Skanstes ielā 54, Rīgā, LV1013, personiski Lindai Vēberei (t. 20375478).  Pretendentu piedāvājumi, kas tiek saņemti pēc piedāvājuma iesniegšanas termiņa beigām, netiek atvērti un neatvērti tiek nosūtīti atpakaļ iesniedzējam. |
| 5.2. Piedāvājuma apjoms: | Pretendents var iesniegt tikai vienu piedāvājuma variantu par pilnu iepirkuma priekšmeta apjomu. |
| 5.3. Piedāvājuma derīguma termiņš: | Ne mazāk kā **90 (deviņdesmit**) kalendārās dienas no 3.3.punktā norādītās piedāvājumu atvēršanas dienas. |
| 5.4. Pretendenta piedāvājumā iesniedzamie dokumenti: | 5.4.1. **Pretendenta pieteikuma oriģināls** Iepirkuma noteikumu 1.pielikumā noteiktajā formā, kuru paraksta Pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta Pretendenta pilnvarota persona, tad piedāvājumam ir jāpievieno pilnvara (oriģināls vai Pretendenta apliecināta kopija, kas noformēta atbilstoši Iepirkuma noteikumu 5.7.3.punkta prasībām) citai personai parakstīt Pretendenta pieteikumu.  5.4.2. **Pretendenta sagatavota informācija** (brīvā formā) par pieredzi IT infrastruktūras izbūvē sporta vai brīvā laika pavadīšanas centros, pievienojot Pretendenta sagatavotu informācija, kas apliecina, ka Pretendents pēdējo 5 (piecu) gadu laikā ir izbūvējis IT infrastruktūru vismaz 1 (vienā) projektā vismaz EUR 10 000 bez PVN apmērā, norādot: 1) īsu pakalpojuma aprakstu, 2) pakalpojuma summu, 3) pakalpojuma sniegšanas laiku, 4) pakalpojuma saņēmēju un 5) pakalpojuma saņēmēja kontaktpersonas ar kontaktinformāciju.  5.4.3. **Vismaz 2 atsauksmes** par līdzvērtīgu pakalpojuma nodrošināšanu liela mēroga starptautisku sporta vai brīvā laika pavadīšanas pasākumu laikā Latvijā, atbilstoši 4.5. punkta prasībām.  5.4.4. **Tehniskais piedāvājums**, kas jāsagatavo saskaņā ar tehnisko specifikāciju (Iepirkuma noteikumu 3.pielikums) Iepirkuma noteikumu 3.pielikumā norādītajā formā.  5.4.5. **Finanšu piedāvājums** Iepirkuma noteikumu 2.pielikumā noteiktajā formā. Cenā jāiekļauj visas izmaksas, kas saistītas ar Pakalpojuma piegādes izpildi, kā arī visi valsts un pašvaldību noteiktie nodokļi un nodevas, visas personāla izmaksas, kā arī visas ar Tehniskajā specifikācijā noteikto prasību izpildi netieši saistītās izmaksas (dokumentācijas drukāšanas, transporta pakalpojumu u.c.). Pievienotās vērtības nodoklis jānorāda atsevišķi. Pakalpojuma cena ir jānorāda EUR ar precizitāti 2 (divas) zīmes aiz komata. |
| 5.5. Pirms lēmuma par Iepirkuma rezultātu paziņošanas iepirkumu komisija saskaņā ar Publisko iepirkumu likuma (PIL) 8.² panta piekto daļu attiecībā uz pretendentu, kuram būtu piešķiramas līguma izpildes tiesības: | 5.5.1. Lai pārbaudītu, vai pretendents nav izslēdzams no dalības iepirkumā PIL 8.² panta piektās daļas 1. vai 2.punktā minēto apstākļu dēļ, pasūtītājs pieprasa informāciju ievērojot 17.12.2013. Ministru kabineta noteikumos Nr. 1516 „Publisko iepirkumu elektronisko izziņu noteikumi” paredzēto kārtību. |
| 5.6. | Ja pretendentam (vai piegādātāju apvienības biedriem, vai apakšuzņēmējiem), kuram būtu piešķiramas līguma slēgšanas tiesības, nodokļu parādi pārsniedz 150 euro vai informācija par ārvalstu pretendentu nav pieejama Valsts ieņēmumu dienesta publiskajā datu bāzē, iepirkuma komisija var pieprasīt desmit darba dienu laikā iesniegt Valsts ieņēmumu dienesta (vai attiecīgas kompetentas institūcijas ārvalstīs) izziņu (oriģinālu vai pretendenta apliecinātu kopiju), ka pretendents ir veicis nodokļu parādu nomaksu un uz izziņas iesniegšanas brīdi tam nav nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 euro. |
| 5.7. Pretendenta piedāvājuma noformēšanas prasības: | 5.7.1. Visiem Iepirkuma 5.4.punktā noteiktajiem piedāvājuma dokumentiem jābūt latviešu valodā, cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot papīra lapiņu. Šuvuma vietai jābūt apstiprinātai ar pretendenta zīmogu un pretendenta pārstāvja, ar pārstāvības tiesībām, pašrocīgu parakstu, lapām jābūt numurētām un jānorāda atšifrēts lappušu skaits. Piedāvājumam ir jābūt noformētam tā, lai novērstu iespēju nomainīt lapas, nesabojājot nostiprinājumu. Piedāvājuma dokumenti un to kopijas ir jāiesniedz vienā iesaiņojumā. Piedāvājuma dokumentiem jābūt skaidri salasāmiem, bez labojumiem un dzēsumiem.  5.7.2. Uz piedāvājuma iesaiņojuma jānorāda:  Pretendenta nosaukums, adrese, tālrunis un norāde**:** „IT tīkla izbūve, interneta pieslēgšana un uzturēšana Eurobasket2015 vajadzībām”, identifikācijas Nr. LBS 2015/1. Neatvērt pirms piedāvājumu iesniegšanas beigu termiņa. 5.7.3. Ja Pretendents iepirkuma noteikumos paredzētajos gadījumos iesniedz dokumentu kopijas, tām jābūt Pretendenta vai institūcijas, kura dokumentu izdevusi, apliecinātām. Dokumentu kopijas apliecinājumam jāietver: 5.7.3.1. norādi “KOPIJA PAREIZA”;  5.7.3.2. dokumenta kopiju apliecināt pilnvarotās personas pilnu amata nosaukumu, parakstu un paraksta atšifrējumu;  5.7.3.3. apliecinājuma vietas nosaukumu un datumu;  5.7.3.4. zīmoga nospiedumu. |

1. **Pretendentu piedāvājumu atlase un vērtēšanas kritēriji:**

|  |  |
| --- | --- |
| 6.1. Pretendentu piedāvājumu atlase: | Pretendents tiek izslēgts no turpmākās dalības iepirkumā un piedāvājums netiek tālāk izvērtēts, ja:   * + 1. nav iesniegts kāds no Iepirkuma noteikumu 5.punktā prasītajiem dokumentiem un/vai to noformējums vai saturs neatbilst Iepirkuma noteikumu prasībām;     2. Pretendents neatbilst Iepirkuma noteikumu 4.punktā noteiktajām prasībām. |
| 6.2. Pretendentu piedāvājumu vērtēšana: | 6.2.1. Pēc pretendentu atlases Iepirkuma komisija veic atlasi izturējušo Pretendentu tehnisko un finanšu piedāvājumu vērtēšanu.  6.2.2. Iepirkuma komisija izvērtē Pretendenta tehniskā piedāvājuma atbilstību Iepirkuma noteikumiem un tehniskajā specifikācijā (Iepirkuma noteikumu 3.pielikums) norādītajām prasībām.  6.2.3. Iepirkuma komisija veic aritmētisko kļūdu pārbaudi pretendentu finanšu piedāvājumos. Vērtējot finanšu piedāvājumu, komisija rīkojas saskaņā ar Publisko iepirkumu likuma 56.panta trešo daļu.  6.2.4. Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar Publisko iepirkumu likuma 48.panta noteikumiem. Ja komisija konstatē, ka ir iesniegts nepamatoti lēts piedāvājums, tas tiek noraidīts. |
| 6.3. Papildinformācijas pieprasīšana: | 6.3.1. Ja Iepirkuma komisija konstatē, ka Pretendenta iesniegtajos piedāvājuma dokumentos ietvertā informācija ir neskaidra vai nepilnīga, komisija pieprasa, lai Pretendents vai kompetenta institūcija noteiktā termiņā izskaidro vai papildina šajos dokumentos ietverto informāciju.  6.3.2. Ja Iepirkuma komisijai ir šaubas vai nav iesniegts nepamatoti lēts piedāvājums, komisija pieprasa, lai Pretendents sniedz informāciju par piedāvājumā norādīto cenu veidošanās mehānismu.  6.3.3. Ja Pretendents noteiktajā termiņā nav iesniedzis Iepirkuma komisijas pieprasīto informāciju vai dokumentus, kas nepieciešami, lai izvērtētu Pretendenta atbilstību Iepirkuma noteikumiem, vai tie nav atbilstoši prasītajam un nav izmantojami, lai konstatētu Pretendenta atbilstību, Pretendents tiek izslēgts no turpmākās dalības iepirkumā. |
| 6.4. Iepirkuma līguma slēgšana: | 6.4.1. Līguma slēgšanas tiesības tiks piešķirtas Pretendentam, kurš iesniedzis Iepirkuma noteikumu prasībām atbilstošu piedāvājumu ar viszemākocenu bez PVN.  6.4.2. Pretendentam, kuram piešķirtas līguma slēgšanas tiesības, līgums jāparaksta 15 (piecpadsmit) darba dienu laikā no Pasūtītāja nosūtītā uzaicinājuma parakstīt līgumu izsūtīšanas dienas. Ja norādītajā termiņā līgums netiek parakstīts, tas tiek uzskatīts par atteikumu slēgt iepirkuma līgumu un Iepirkuma komisija ir tiesīga izskatīt iespēju piešķirt līguma slēgšanas tiesības nākamajam pretendentam, kurš iesniedzis Iepirkuma noteikumu prasībām atbilstošu piedāvājumu ar viszemākocenu bez PVN.  6.4.3. Atbilstoši Publisko iepirkumu likuma 8.²panta trīspadsmitajā daļā noteiktajam dienā, kad stāsies spēkā iepirkuma līgums, Pasūtītājs nodrošinās iepirkuma līguma publicēšanu LBS mājas lapā, atbilstoši normatīvajos aktos noteiktajai kārtībai. |

1. Iepirkuma noteikumi sastādīti un apstiprināti latviešu valodā uz 18 (astoņpadsmit) lapas.

Noteikumi sastāv no noteikumu teksta uz 6 (sešām) lapām un 4 (četrām) pielikumiem uz 12 (divpadsmit) lapām, kas ir šo noteikumu neatņemama sastāvdaļa.

Pielikumā:

1. Iepirkuma pieteikuma forma uz 2 (divām) lapām;
2. Finanšu piedāvājuma forma uz 2 (divām) lapām;
3. Tehniskā specifikācija/piedāvājums uz 5 (piecām) lapām;
4. Līguma projekts uz 4 (četrām) lapām.

Komisijas priekšsēdētāja L.Vēbere

Komisijas locekļi: I.Putniņš

L.Zandere